CELEX: 32016D1079
Language: bg
Date: 2016-06-23 00:00:00
Title: Решение (ОВППС) 2016/1079 на Комитета по политика и сигурност от 23 юни 2016 година за назначаване на командващия силите на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA) и за отмяна на Решение EUNAVFOR MED/1/2015 (EUNAVFOR MED/2/2016)

5.7.2016   
            
            
               BG
            
            
               Официален вестник на Европейския съюз
            
            
               L 179/31
            
         РЕШЕНИЕ (ОВППС) 2016/1079 НА КОМИТЕТА ПО ПОЛИТИКА И СИГУРНОСТ
   от 23 юни 2016 година
   за назначаване на командващия силите на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA) и за отмяна на Решение EUNAVFOR MED/1/2015 (EUNAVFOR MED/2/2016)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Решение (ОВППС) 2015/778 на Съвета от 18 май 2015 г. за военна операция на Европейския съюз в южната част на Централното Средиземноморие (EUNAVFOR MED операция SOPHIA) (1), и по-специално член 6 от него,
   като има предвид, че:
   
               (1)
            
            
               Съгласно член 6, параграф 1 от Решение (ОВППС) 2015/778 Съветът оправомощава Комитета по политика и сигурност да взема решения за назначаването на командващия силите на ЕС за EUNAVFOR MED операция SOPHIA (наричан по-долу „командващият силите на ЕС“).
            
         
               (2)
            
            
               На 17 юни 2015 г. КПС прие Решение (ОВППС) 2015/958 (2) за назначаване на контраадмирал Andrea GUEGLIO за командващ силите на ЕС.
            
         
               (3)
            
            
               Командващият операцията на ЕС препоръча контраадмирал Giuseppe BERUTTI BERGOTTO за нов командващ силите на ЕС, който да замени контраадмирал Andrea GUEGLIO, считано от 27 юни 2016 г.
            
         
               (4)
            
            
               Военният комитет на ЕС подкрепя тази препоръка.
            
         
               (5)
            
            
               Поради това Решение (ОВППС) 2015/958 следва да бъде отменено.
            
         
               (6)
            
            
               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
            
         ПРИЕ НАСТОЯЩОТО РЕШЕНИЕ:
   Член 1
   Контраадмирал Giuseppe BERUTTI BERGOTTO се назначава за командващ силите на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA), считано от 27 юни 2016 г.
   Член 2
   Решение (ОВППС) 2015/958 се отменя, считано от 27 юни 2016 г.
   Член 3
   Настоящото решение влиза в сила на 27 юни 2016 г.
   
      Съставено в Брюксел на 23 юни 2016 г.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 122, 19.5.2015 г., стр. 31.
   
      (2)  Решение (ОВППС) 2015/958 на Комитета по политика и сигурност от 17 юни 2015 г. за назначаване на командващия силите на ЕС за военната операция на Европейския съюз в южната част на Централното Средиземноморие (EUNAVFOR MED) (EUNAVFOR MED/1/2015) (ОВ L 156, 20.6.2015 г., стр. 24).